title: بيرطراند راسل
text: ف 1893 خدا ليصونص ديالو ف لماط، ؤ عام مورا داكشي تعيّن أطاشي ديپلوماسي د بريطانيا ف پاري، ؤ تجوج ب أليس پيرصال سميث. ف 1895، بدا كيقرا ف جامعة برلين. ؤ ف 1896 ولّا موحاضير ف مدراسة لندن د لقتيصاد، ؤ دار موحاضرات ف لميريكان ف جامعة دجونز هوپكينز ؤ جامعة برين ماور. ف 1899 بدا كيقري ف ترينيتي كوليدج. ف 1901، ولّا موحاضير ف جامعة كامبريدج، ؤ ف نفس لعام كتاشف لپاراضوكس د راسل. ف 1905 راسل طوّر أهم موساهمة ديالو ف لّانݣويستيك، لي هيّا نّضرية د تّوصيفات.